CELEX: 32015R1905
Language: lt
Date: 2015-10-22 00:00:00
Title: 2015 m. spalio 22 d. Komisijos reglamentas (ES) 2015/1905, kuriuo dėl aliejaus, riebalų ir iš jų gautų produktų dioksinų tyrimo iš dalies keičiamas Europos Parlamento ir Tarybos reglamento (EB) Nr. 183/2005 II priedas (Tekstas svarbus EEE)

23.10.2015   
            
            
               LT
            
            
               Europos Sąjungos oficialusis leidinys
            
            
               L 278/5
            
         KOMISIJOS REGLAMENTAS (ES) 2015/1905
   2015 m. spalio 22 d.
   kuriuo dėl aliejaus, riebalų ir iš jų gautų produktų dioksinų tyrimo iš dalies keičiamas Europos Parlamento ir Tarybos reglamento (EB) Nr. 183/2005 II priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2005 m. sausio 12 d. Europos Parlamento ir Tarybos reglamentą (EB) Nr. 183/2005, nustatantį pašarų higienos reikalavimus (1), ypač į jo 27 straipsnį,
   kadangi:
   
               (1)
            
            
               Reglamente (EB) Nr. 183/2005 nustatytos bendrosios taisyklės dėl pašarų higienos, taip pat sąlygos ir tvarka, siekiant užtikrinti, kad būtų laikomasi apdorojimo sąlygų, kuriomis siekiama kuo labiau sumažinti ir kontroliuoti galimą pavojų. Jame taip pat nustatyta, kad pašarų ūkio subjektai turi būti registruoti kompetentingoje institucijoje arba jos patvirtinti. Be to, žemesnėms parašų grandinės pakopoms priklausantys pašarų ūkio subjektai turi pašarus gauti tik iš registruotų arba patvirtintų ūkio subjektų;
            
         
               (2)
            
            
               Reglamento (EB) Nr. 183/2005 II priede nustatyti reikalavimai, taikomi ne pirminės gamybos lygmens pašarų ūkio subjektams. Visų pirma reikalaujama, kad iki 2014 m. kovo 16 d. būtų peržiūrėti dioksinų tyrimo reikalavimai;
            
         
               (3)
            
            
               Reglamento (EB) Nr. 183/2005 II priede pateikta iš augalinio aliejaus gautų produktų apibrėžtis turėtų būti iš dalies pakeista, siekiant paaiškinti, kad ta apibrėžtis netaikoma produktams, gautiems iš rafinuoto aliejaus, ir pašarų priedams, kuriuos leidžiama naudoti pagal Europos Parlamento ir Tarybos reglamentą (EB) Nr. 1831/2003 (2);
            
         
               (4)
            
            
               taip pat turėtų būti iš dalies pakeista Reglamento (EB) Nr. 183/2005 II priede pateikta riebalų maišymo apibrėžtis, siekiant paaiškinti skirtumą tarp riebalų maišymo ir tik iš eilės einančių riebalų ir aliejaus partijų sandėliavimo jų nemaišant. Be to, reikėtų patikslinti, kada riebalų mišiniai laikomi kombinuotaisiais pašarais, o kada – pašarinėmis žaliavomis;
            
         
               (5)
            
            
               dioksinais užkrėstus produktus tikslinga aptikti prieš jiems patenkant į pašarų grandinę, todėl reikėtų paaiškinti, kad Reglamento (EB) Nr. 183/2005 II priede nustatyti dioksinų stebėsenos reikalavimai taikomi visiems pašarus rinkai tiekiantiems pašarų ūkio subjektams, įskaitant importuotojus;
            
         
               (6)
            
            
               kad būtų užtikrintas pašarų atsekamumas ir apie juos būtų teikiama tinkama informacija, reikėtų pabrėžti atitiktį Europos Parlamento ir Tarybos reglamente (EB) Nr. 767/2009 (3) nustatytiems reikalavimams ir ypač Komisijos reglamente (ES) Nr. 68/2013 (4) nustatytiems pavadinimams, specifikacijoms ir numeriams;
            
         
               (7)
            
            
               tipiškas didelio kiekio tyrimas turi būti atliekamas tiriant tipišką ėminį. Todėl tikslinga, kad jungtiniam ėminiui skirti atskiri ėminiai būtų imami reguliariai, pvz., bent po vieną atskirą ėminį iš 50 tonų, kaip numatyta Komisijos reglamento (EB) Nr. 152/2009 (5) nuostatose;
            
         
               (8)
            
            
               Reglamente (EB) Nr. 183/2005 nustatyto dioksino tyrimo rezultatai, Komisijos maisto ir veterinarijos tarnybos audito ataskaitos (6) ir faktas, kad Skubių pranešimų apie nesaugų maistą ir pašarus sistemai (7) nebuvo perduoda pranešimų apie reikalavimų neatitinkančių produktų, gautų iš aliejaus, išskyrus distiliuotas riebalų rūgštis, gautas fizinio rafinavimo būdu, ir deodistiliatus, ėminius, rodo, kad šių produktų užteršimo dioksinais rizika yra nedidelė. Todėl tikslinga sumažinti reikalavimus, kuriais reikalaujama atliekant dioksino tyrimus tirti 100 % Reglamento (EB) Nr. 183/2005 II priede išvardytų produktų;
            
         
               (9)
            
            
               siekiant tiksliau apibrėžti atsakomybę už importuojamų produktų dioksino tyrimus, į Reglamento (EB) Nr. 183/2005 II priedą reikėtų įtraukti specialią nuostatą. Taip turėtų būti užtikrinta ir tai, kad importuojamų produktų saugos lygis būtų toks pats kaip pagamintųjų Sąjungoje;
            
         
               (10)
            
            
               siekiant paaiškinti įvairių pašarų grandinės subjektų atsakomybės sritis, Reglamento (EB) Nr. 183/2005 II priede nustatytą sistemą, pagal kurią sertifikatu įrodoma, kad buvo atliktas privalomasis konkrečios siuntos tyrimas, reikėtų pakeisti į ją įtraukiant keletą specifikacijų, susijusių su įvairių pašarų ūkio subjektų užduotimis;
            
         
               (11)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 183/2005 II priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Šio reglamento priedo 3 dalies b punkto 2 papunkčio h įtrauka taikoma nuo 2016 m. balandžio 23 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. spalio 22 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 35, 2005 2 8, p. 1.
   
      (2)  2003 m. rugsėjo 22 d. Europos Parlamento ir Tarybos reglamentas (EB) Nr. 1831/2003 dėl priedų, skirtų naudoti gyvūnų mityboje (OL L 268, 2003 10 18, p. 29).
   
      (3)  2009 m. liepos 13 d. Europos Parlamento ir Tarybos reglamentas (EB) Nr. 767/2009 dėl pašarų tiekimo rinkai ir naudojimo (OL L 229, 2009 9 1, p. 1).
   
      (4)  2013 m. sausio 16 d. Komisijos reglamentas (ES) Nr. 68/2013 dėl pašarinių žaliavų katalogo (OL L 29, 2013 1 30, p. 1).
   
      (5)  2009 m. sausio 27 d. Komisijos reglamentas (EB) Nr. 152/2009, nustatantis oficialiai pašarų kontrolei taikytinus Bendrijos ėminių ėmimo ir analizės metodus (OL L 54, 2009 2 26, p. 1).
   
      (6)  http://ec.europa.eu/food/fvo/audit_reports/index.cfm: Audito Nr.: 2013-6748, 2013-6749, 2013-6750, 2013-6751, 2013-6752, 2013-6753, 2014-7036, 2014-7037 ir 2014-7038.
   
      (7)  http://ec.europa.eu/food/safety/rasff/portal/index_en.htm
   
      PRIEDAS
      Reglamento (EB) Nr. 183/2005 II priedas iš dalies keičiamas taip:
      
                  1.
               
               
                  Skirsnyje „APIBRĖŽTYS“ b ir c punktai pakeičiami toliau pateiktais b ir c punktais, taip pat įrašomas toliau pateiktas d punktas:
                  „b)   iš aliejaus ir riebalų gauti produktai– visi produktai, gauti tiesiogiai arba netiesiogiai iš nerafinuoto arba surinkto panaudoto aliejaus ir riebalų, oleocheminio arba biodyzelino perdirbimo arba distiliavimo, cheminio arba fizinio rafinavimo būdu, išskyrus:
                  
                              —
                           
                           
                              rafinuotą aliejų,
                           
                        
                              —
                           
                           
                              iš rafinuoto aliejaus gautus produktus ir
                           
                        
                              —
                           
                           
                              pašarų priedus;
                           
                        c)   riebalų maišymas– kombinuotųjų pašarų arba, jeigu visos iš to paties augalo arba tos pačios rūšies gyvūno gautos sudedamosios dalys priskiriamos tam pačiam Komisijos reglamento (ES) Nr. 68/2013 (1) priedo C dalies įrašui, – pašarinių žaliavų gaminimas maišant nerafinuotą aliejų, rafinuotą aliejų, gyvūninius riebalus, iš maisto tvarkymo subjektų surinktą panaudotą aliejų, kuriems taikomas Reglamentas (EB) Nr. 852/2004, arba iš jų gautus produktus aliejaus arba riebalų mišiniui gaminti, išskyrus:
                  
                              —
                           
                           
                              tik iš eilės einančių partijų sandėliavimą ir
                           
                        
                              —
                           
                           
                              specialų rafinuoto aliejaus maišymą.
                           
                        d)   rafinuotas aliejus arba riebalai– aliejus arba riebalai, rafinuoti Reglamento (ES) Nr. 68/2013 priedo B dalyje išvardytų apdorojimo būdų žodyno 53 eilutėje nurodytu apdorojimo būdu.
                  
                     (1)  2013 m. sausio 16 d. Komisijos reglamentas (ES) Nr. 68/2013 dėl pašarinių žaliavų katalogo (OL L 29, 2013 1 30, p. 1).“"
						
               
            
                  2.
               
               
                  Skirsnyje „PRODUKCIJA“ 8 punktas pakeičiamas toliau nurodytu punktu ir įrašomas toliau pateiktas 9 punktas:
                  
                              „8.
                           
                           
                              Produktų etiketėse aiškiai nurodoma, ar jie skirti pašarams, ar kitiems tikslams. Jei pareiškiama, kad tam tikra produkto partija nėra skirta pašarams, ūkio subjektas vėlesniu grandinės etapu šios deklaracijos nekeičia.
                           
                        
                              9.
                           
                           
                              Ženklinant pašarines žaliavas pagal Europos Parlamento ir Tarybos reglamento (EB) Nr. 767/2009 (2) 16 straipsnį reikėtų vartoti Reglamente (ES) Nr. 68/2013 nustatytus pavadinimus (jei yra).
                           
                        
                     (2)  2009 m. liepos 13 d. Europos Parlamento ir Tarybos reglamentas (EB) Nr. 767/2009 dėl pašarų tiekimo rinkai ir naudojimo (OL L 229, 2009 9 1, p. 1).“"
						
               
            
                  3.
               
               
                  Skirsnis „DIOKSINŲ STEBĖSENA“ iš dalies pakeičiamas taip:
                  
                              a)
                           
                           
                              skirsnio antraštė pakeičiama taip:
                              „DIOKSINŲ ALIEJUJE, RIEBALUOSE IR ANTRINIUOSE PRODUKTUOSE STEBĖSENA“
                           
                        
                              b)
                           
                           
                              2 punktas pakeičiamas taip:
                              
                                          „2.
                                       
                                       
                                          Siekiant papildyti pašarų ūkio subjektų HACCP sistemą, 1 punkte nurodyti tyrimai atliekami ne rečiau, nei nurodyta toliau (jei nenurodyta kitaip, tirtinų produktų partija neviršija 1 000 tonų):
                                          
                                                      a)
                                                   
                                                   
                                                      žalius augalinius riebalus ir aliejų apdorojantys pašarų ūkio subjektai:
                                                      
                                                                  i)
                                                               
                                                               
                                                                  tiriama 100 % partijų, sudarytų iš produktų, gautų iš aliejaus ir augalinių riebalų, išskyrus:
                                                                  
                                                                              —
                                                                           
                                                                           
                                                                              gliceriną,
                                                                           
                                                                        
                                                                              —
                                                                           
                                                                           
                                                                              lecitiną,
                                                                           
                                                                        
                                                                              —
                                                                           
                                                                           
                                                                              dervas,
                                                                           
                                                                        
                                                                              —
                                                                           
                                                                           
                                                                              ii papunktyje nurodytus produktus;
                                                                           
                                                                        
                                                            
                                                                  ii)
                                                               
                                                               
                                                                  rūgštusis aliejus, gaunamas rafinuojant cheminiu būdu, soupstokai, naudotos filtravimą greitinančios priemonės, naudotos balinančiosios žemės ir atvežamos nerafinuoto kokoso aliejaus partijos tiriamos ir tyrimai registruojami pagal HACCP sistemos principus;
                                                               
                                                            
                                                
                                                      b)
                                                   
                                                   
                                                      gyvūninius riebalus gaminantys pašarų ūkio subjektai, įskaitant apdorojančiuosius gyvūninius riebalus:
                                                      
                                                                  i)
                                                               
                                                               
                                                                  atliekamas vienas tipiškas tyrimas (bent vienas tipiškas tyrimas per metus) tiriant ėminį iš 5 000 tonų gyvūninių riebalų ir iš jų gautų produktų, priklausančių 3 kategorijai, kaip nustatyta Europos Parlamento ir Tarybos reglamento (EB) Nr. 1069/2009 (3) 10 straipsnyje, arba iš įmonių, patvirtintų pagal Europos Parlamento ir Tarybos reglamento (EB) Nr. 853/2004 (4) 4 straipsnį;
                                                               
                                                            
                                                
                                                      c)
                                                   
                                                   
                                                      žuvų taukus gaminantys pašarų ūkio subjektai:
                                                      
                                                                  i)
                                                               
                                                               
                                                                  tiriama 100 % žuvų taukų partijų, jei žuvų taukai gaminami iš:
                                                                  
                                                                              —
                                                                           
                                                                           
                                                                              produktų, kurie gauti iš žuvų taukų, išskyrus rafinuotus žuvų taukus,
                                                                           
                                                                        
                                                                              —
                                                                           
                                                                           
                                                                              žvejybos produktų, kurie nebuvo stebimi, kurių kilmė nenustatyta arba kurie yra iš Baltijos jūros,
                                                                           
                                                                        
                                                                              —
                                                                           
                                                                           
                                                                              šalutinių žuvų produktų, kurie gaunami iš ES nepatvirtintų ūkio subjektų, gaminančių žmonėms skirtą vartoti žuvį,
                                                                           
                                                                        
                                                                              —
                                                                           
                                                                           
                                                                              šiaurinių žydrųjų merlangų arba menhedenų;
                                                                           
                                                                        
                                                            
                                                                  ii)
                                                               
                                                               
                                                                  tiriama 100 % išleidžiamų iš žuvų taukų gautų produktų, išskyrus rafinuotus žuvų taukus, partijų;
                                                               
                                                            
                                                                  iii)
                                                               
                                                               
                                                                  atliekamas vienas tipiškas tyrimas tiriant ėminį iš 2 000 tonų i papunktyje nenurodytų žuvų taukų;
                                                               
                                                            
                                                                  iv)
                                                               
                                                               
                                                                  žuvų taukai, kurių užterštumas pašalintas oficialiai patvirtintu būdu, kaip nurodyta Reglamento (EB) Nr. 767/2009 VIII priede ir Komisijos reglamente (ES) 2015/786 (5), tiriami ir tyrimai registruojami pagal HACCP principus;
                                                               
                                                            
                                                
                                                      d)
                                                   
                                                   
                                                      pašarus rinkai tiekianti oleochemijos pramonė:
                                                      
                                                                  i)
                                                               
                                                               
                                                                  tiriama 100 % partijų, sudarytų iš atvežamų gyvūninių riebalų, neįtrauktų į b arba h punktus, žuvų taukų, neįtrauktų į c arba h punktus, iš maisto tvarkymo subjektų surinkto panaudoto aliejaus ir riebalų, kuriems taikomas Reglamentas (EB) Nr. 852/2004, ir riebalų ir aliejaus mišinių;
                                                               
                                                            
                                                                  ii)
                                                               
                                                               
                                                                  tiriama 100 % partijų, sudarytų iš produktų, gautų iš aliejaus ir riebalų, kurie buvo pateikti rinkai kaip pašarai, išskyrus:
                                                                  
                                                                              —
                                                                           
                                                                           
                                                                              gliceriną,
                                                                           
                                                                        
                                                                              —
                                                                           
                                                                           
                                                                              grynas distiliuotas riebalų rūgštis, gautas skaidant,
                                                                           
                                                                        
                                                                              —
                                                                           
                                                                           
                                                                              iii papunktyje nurodytus produktus;
                                                                           
                                                                        
                                                            
                                                                  iii)
                                                               
                                                               
                                                                  neapdorotos riebalų rūgštys, gautos skaidant, gliceroliu esterintos riebalų rūgštys, riebalų rūgščių monogliceridai ir digliceridai, riebalų rūgščių druskos ir atvežamos nerafinuoto kokoso aliejaus partijos tiriamos ir tyrimai registruojami pagal HACCP sistemos principus;
                                                               
                                                            
                                                
                                                      e)
                                                   
                                                   
                                                      pašarus rinkai tiekianti biodyzelino pramonė:
                                                      
                                                                  i)
                                                               
                                                               
                                                                  tiriama 100 % partijų, sudarytų iš atvežamų gyvūninių riebalų, neįtrauktų į b arba h punktus, žuvų taukų, neįtrauktų į c arba h punktus, iš maisto tvarkymo subjektų surinkto panaudoto aliejaus ir riebalų, kuriems taikomas Reglamentas (EB) Nr. 852/2004, ir riebalų ir aliejaus mišinių;
                                                               
                                                            
                                                                  ii)
                                                               
                                                               
                                                                  tiriama 100 % partijų, sudarytų iš produktų, gautų iš aliejaus ir riebalų, kurie buvo pateikti rinkai kaip pašarai, išskyrus:
                                                                  
                                                                              —
                                                                           
                                                                           
                                                                              gliceriną,
                                                                           
                                                                        
                                                                              —
                                                                           
                                                                           
                                                                              lecitiną,
                                                                           
                                                                        
                                                                              —
                                                                           
                                                                           
                                                                              dervas,
                                                                           
                                                                        
                                                                              —
                                                                           
                                                                           
                                                                              iii papunktyje nurodytus produktus;
                                                                           
                                                                        
                                                            
                                                                  iii)
                                                               
                                                               
                                                                  rūgštusis aliejus, gaunamas rafinuojant cheminiu būdu, soupstokai ir nerafinuotas kokoso aliejus tiriamas ir tyrimai registruojami pagal HACCP sistemos principus;
                                                               
                                                            
                                                
                                                      f)
                                                   
                                                   
                                                      riebalų maišymo ūkio subjektai:
                                                      
                                                                  i)
                                                               
                                                               
                                                                  tiriama 100 % partijų, sudarytų iš atvežamų nerafinuoto kokoso aliejaus, gyvūninių riebalų, neįtrauktų į b arba h punktus, žuvų taukų, neįtrauktų į c arba h punktus, iš maisto tvarkymo subjektų surinkto panaudoto aliejaus ir riebalų, kuriems taikomas Reglamentas (EB) Nr. 852/2004, riebalų ir aliejaus mišinių ir produktų, gautų iš aliejaus ir riebalų, išskyrus;
                                                                  
                                                                              —
                                                                           
                                                                           
                                                                              gliceriną,
                                                                           
                                                                        
                                                                              —
                                                                           
                                                                           
                                                                              lecitiną,
                                                                           
                                                                        
                                                                              —
                                                                           
                                                                           
                                                                              dervas,
                                                                           
                                                                        
                                                                              —
                                                                           
                                                                           
                                                                              ii papunktyje nurodytus produktus;
                                                                           
                                                                        
                                                            
                                                                  ii)
                                                               
                                                               
                                                                  rūgštusis aliejus, gaunamas rafinuojant cheminiu būdu, neapdorotos riebalų rūgštys, gautos skaidant, grynos distiliuotos riebalų rūgštys, gautos skaidant, ir soupstokai tiriami ir tyrimai registruojami pagal HACCP sistemos principus
                                                                  arba
                                                               
                                                            
                                                                  iii)
                                                               
                                                               
                                                                  tiriama 100 % pašarams skirtų riebalų ir aliejaus mišinių partijų.
                                                                  Pašarų ūkio subjektas kompetentingai institucijai praneša apie savo pasirinkimą;
                                                               
                                                            
                                                
                                                      g)
                                                   
                                                   
                                                      maistiniams gyvūnams skirtų kombinuotųjų pašarų, išskyrus nurodytuosius f punkte, gamintojai:
                                                      
                                                                  i)
                                                               
                                                               
                                                                  tiriama 100 % partijų, sudarytų iš atvežamo nerafinuoto kokoso aliejaus, gyvūninių riebalų, neįtrauktų į b arba h punktus, žuvų taukų, neįtrauktų į c arba h punktus, iš maisto tvarkymo subjektų surinkto panaudoto aliejaus ir riebalų, kuriems taikomas Reglamentas (EB) Nr. 852/2004, riebalų ir aliejaus mišinių ir produktų, gautų iš aliejaus ir riebalų, išskyrus;
                                                                  
                                                                              —
                                                                           
                                                                           
                                                                              gliceriną,
                                                                           
                                                                        
                                                                              —
                                                                           
                                                                           
                                                                              lecitiną,
                                                                           
                                                                        
                                                                              —
                                                                           
                                                                           
                                                                              dervas,
                                                                           
                                                                        
                                                                              —
                                                                           
                                                                           
                                                                              ii papunktyje nurodytus produktus;
                                                                           
                                                                        
                                                            
                                                                  ii)
                                                               
                                                               
                                                                  rūgštusis aliejus, gaunamas rafinuojant cheminiu būdu, neapdorotos riebalų rūgštys, gautos skaidant, grynos distiliuotos riebalų rūgštys, gautos skaidant; filtravimą greitinančios priemonės, balinančiosios žemės ir soupstokai tiriami ir tyrimai registruojami pagal HACCP sistemos principus;
                                                               
                                                            
                                                                  iii)
                                                               
                                                               
                                                                  mėginiai imami iš 1 % pagamintų kombinuotųjų pašarų, kuriuos sudaro i ir ii papunkčiuose nurodyti produktai, partijų;
                                                               
                                                            
                                                
                                                      h)
                                                   
                                                   
                                                      toliau nurodytus pašarus rinkai tiekiantys importuotojai:
                                                      
                                                                  i)
                                                               
                                                               
                                                                  tiriama 100 % partijų, sudarytų iš importuojamų nerafinuoto kokoso aliejaus, gyvūninių riebalų, žuvų taukų, iš maisto tvarkymo subjektų surinkto panaudoto aliejaus ir riebalų, riebalų ir aliejaus mišinių, iš aliejaus ekstrahuotų tokoferolių ir iš jų gauto tokoferilacetato bei iš aliejaus ir riebalų gautų produktų, išskyrus:
                                                                  
                                                                              —
                                                                           
                                                                           
                                                                              gliceriną,
                                                                           
                                                                        
                                                                              —
                                                                           
                                                                           
                                                                              lecitiną,
                                                                           
                                                                        
                                                                              —
                                                                           
                                                                           
                                                                              dervas,
                                                                           
                                                                        
                                                                              —
                                                                           
                                                                           
                                                                              ii papunktyje nurodytus produktus;
                                                                           
                                                                        
                                                            
                                                                  ii)
                                                               
                                                               
                                                                  rūgštusis aliejus, gaunamas rafinuojant cheminiu būdu, žalių riebalų rūgštys, gautos skaidant, grynos distiliuotos riebalų rūgštys, gautos skaidant, ir soupstokai tiriami ir tyrimai registruojami pagal HACCP sistemos principus.
                                                               
                                                            
                                                
                                    
                                 (3)  2009 m. spalio 21 d. Europos Parlamento ir Tarybos reglamentas (EB) Nr. 1069/2009, kuriuo nustatomos žmonėms vartoti neskirtų šalutinių gyvūninių produktų ir jų gaminių sveikumo taisyklės ir panaikinamas Reglamentas (EB) Nr. 1774/2002 (Šalutinių gyvūninių produktų reglamentas) (OL L 300, 2009 11 14, p. 1)."
						
                              
                                 (4)  2004 m. balandžio 29 d. Europos Parlamento ir Tarybos reglamentas (EB) Nr. 853/2004, nustatantis konkrečius gyvūninės kilmės maisto produktų higienos reikalavimus (OL L 139, 2004 4 30, p. 55)."
						
                              
                                 (5)  2015 m. gegužės 19 d. Komisijos reglamentas (ES) 2015/786, kuriuo nustatomi Europos Parlamento ir Tarybos direktyvoje 2002/32/EB nustatytų gyvūnų pašarams skirtų produktų detoksikacijos procesų priimtinumo kriterijai (OL L 125, 2015 5 21, p. 10).“"
						
                           
                        
                              c)
                           
                           
                              4, 5 ir 6 punktai pakeičiami taip:
                              
                                          „4.
                                       
                                       
                                          Jei pašarų ūkio subjektas dokumentais pagrindžia, kad į jo įmonę atvežta produkto partija arba visos produkto partijos sudedamosios dalys, kaip nurodyta 2 punkte, buvo ištirtos ankstesniu gamybos, apdorojimo arba platinimo etapu, pašarų ūkio subjektas atleidžiamas nuo prievolės tirti tą partiją.
                                       
                                    
                                          5.
                                       
                                       
                                          Visos produktų, ištirtų pagal 2 punktą, partijos pristatomos su dokumentais, pagrindžiančiais, kad šie produktai arba visos jų sudedamosios dalys yra ištirtos arba pateiktos 1 dalyje nurodytai akredituotai laboratorijai ištirti, išskyrus 2 dalies a punkto ii papunktyje, b punkto i papunktyje, c punkto iii ir iv papunkčiuose, d punkto iii papunktyje, e punkto iii papunktyje, f punkto ii papunktyje, g punkto ii papunktyje ir h punkto ii papunktyje nurodytų produktų partijas.
                                          Iš tyrimo patvirtinimo turi būti nedviprasmiškai matomas pristatymo ir ištirtos (-ų) partijos (-ų) ryšys. Šis ryšys aprašomas dokumentais pagrįstoje atsekamumo sistemoje tiekėjo patalpose. Visų pirma, jeigu pristatoma daugiau nei vienos partijos produktų arba sudedamųjų dalių, pateikiamas kiekvienos pristatomos sudedamosios dalies dokumentinis įrodymas. Jeigu tiriamas išleidžiamas produktas, produkto tyrimas patvirtinamas tyrimo protokolu.
                                          2 dalies b punkto i papunktyje arba c punkto iii papunktyje nurodyti produktai visada pristatomi su įrodymu, kad šie produktai atitinka 2 dalies b punkto i papunkčio arba c punkto iii papunkčio reikalavimus. Jei reikia, pristatytos (-ų) siuntos (-ų) tyrimo patvirtinimas turi būti nusiunčiamas gavėjui, kai pašarų ūkio subjektas gauna patvirtintos laboratorijos tyrimą.
                                       
                                    
                                          6.
                                       
                                       
                                          Jei visos į gamybos procesą patenkančios 2 dalies g punkto i papunktyje nurodytų produktų partijos buvo ištirtos pagal šio reglamento reikalavimus ir jei gali būti užtikrinta, kad dėl gamybos proceso, tvarkymo ir sandėliavimo nepadidėja užteršimas dioksinais, pašarų ūkio subjektas atleidžiamas nuo prievolės ištirti išleidžiamą produktą; vietoj to jis jį tiria pagal bendruosius HACCP principus.“